**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 03.11.2022, ora 08.00 – 04.11.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 04.11.2022, ora 07.00**

**RÂURI**

Debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Someșul Mic, pe cursul mijlociu al Someşului, pe cursurile superioare ale Bistriţei şi Trotuşului, pe unii afluenți din bazinele superioare ale Argeşului şi Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Vedea, Tazlău, Rm. Sărat, Bârlad, Jijia și unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi relativ staționare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 03.11. – 04.11.2022 a fost în scădere, având valoarea de 2500 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere pe sectoarele Gruia – Calafat și Cernavodă – Tulcea și în creștere pe sectorul Bechet – Călărași..

Debitul la intrarea în țară (secțiunea Baziaș) va fi în scădere (2400 m3/s).

În aval de Porțile de Fier debitele vor fi în scădere pe sectoarele Gruia – Bechet și Galați – Tulcea şi în creștere pe sectorul Corabia – Brăila.

**2.** **Situația meteorologică în intervalul 03.11.2022, ora 09.00 – 04.11.2022, ora 06.00**

**ÎN ŢARĂ**

Vremea a fost în continuare caldă pentru această dată în majoritatea zonelor, dar cu precădere în regiunile extracarpatice (deși în sud temperaturile diurne au scăzut semnificativ față de ziua anterioară). Doar în vestul țării, valorile termice au fost apropiate de normele climatologice ale datei. Cerul a fost variabil, local cu nebulozitate stratiformă și pe arii restrânse ceață în prima parte a zilei în zonele joase din vest, nord-vest și centru, unde cu totul izolat și trecător s-au semnalat precipitații slabe sub formă de burniță. Vântul a suflat slab și moderat, pe spații mici cu ușoare intensificări în sud și est, precum și pe crestele montane. Temperaturile maxime s-au încadrat între 10 grade la Șiria și Dumbrăvița de Codru și 23 de grade la Zimnicea, iar la ora 06 se înregistrau temperaturi cuprinse între -2 grade la Sfântu Gheorghe-Covasna și 15 grade la Oravița și Dumbrăvița de Codru.

Observație - începând de ieri de la ora 06 a fost în vigoare 2 atenționări cod galben pentru fenomene meteorologice periculoase imediate, câte 1 emisă de către SRPV Timișoara și SRPV Sibiu.

**LA BUCUREŞTI**

Deși valorile termice diurne au scăzut semnificativ față de ziua precedentă, vremea s-a menținut mai caldă decât în mod normal, cu o temperatură maximă de 19 grade la Afumați și de 20 de grade la Filaret și Băneasa. Cerul a fost variabil, mai mult senin noaptea, iar vântul a suflat slab până la moderat. La ora 06 temperatura aerului avea valori de 6 grade la Afumați și 7 grade la Filaret și Băneasa.

**3. Prognoza meteorologică în intervalul 04.11.2022, ora 09.00–05.11.2022, ora 09.00**

**ÎN ŢARĂ**

Vremea se va menține caldă pentru această dată. Cerul va fi variabil, însă în zonele joase de relief, îndeosebi din centrul, estul și sud-estul teritoriului, cu precădere dimineața și noaptea, pe alocuri va fi ceață sau nebulozitate de tip stratiform și cu totul izolat posibil burniță. Din orele serii nebulozitatea se va accentua treptat mai ales în regiunile vestice și nord-vestice, unde local va ploua slab. Vântul va sufla slab și moderat, cu intensificări temporare în Banat și în zona montană înaltă, iar ziua și în partea de sud-est a țării. Temperaturile maxime se vor încadra în general între 13 și 22 de grade, iar cele minime între 2 grade în depresiunile intramontane și 13...14 grade pe litoral și în Dealurile de Vest.

**LA BUCUREŞTI**

Vremea va fi în continuare caldă pentru începutul lunii noiembrie. Cerul va fi variabil spre mai mult senin, dar îndeosebi în a doua parte a nopții se va forma nebulozitate joasă și vor fi condiții de ceață. Vântul va sufla slab până la moderat. Temperatura maximă va fi de 20...21 de grade, iar cea minimă de 8...10 grade.

1. ***CALITATEA APELOR***

In data de 03.11.2022, ora 17.31, la dispeceratul M.M.A.P. s-a primit de la P.I.A.C. Bulgaria, prin intermediul *Sistemului de Avertizare privind Producerea Poluărilor Accidentale pe fluviul Dunărea (A.E.W.S.)*, o informare privind producerea (ora 15.18) unei poluări a apelor fluviului Dunărea cu produse petroliere care se scurg dintr-un tanc petrolier care se deplasează dinspre orașul Nikopol spre orasul Belene. Autoritățile din Bulgaria au organizat o inspecție la fata locului pentru clarificarea situației (Directia de Bazin a Regiunii Dunării Pleven, Inspectia Regionala de Mediu Pleven si Laboratorul Regional Pleven al Agentiei Executive de Mediu). Au fost prelevate probe de apă pentru efectuarea analizelor de laborator. Pe partea românească a fluviului Dunărea nu s-au semnalat până în prezent pete sau irizații de produs petrolier. Vom reveni cu informații suplimentare.

***Administrația Națională Apele Române*** informează despre producerea, în data de 03.11.2022, ora 12:20, unei poluări accidentale a apei râului Crișul Repede, pe raza Municipiului Oradea, între Podul Densuseanu și Podul Carol I ( s-a constatat prezența unei substanțe de culoare albă pe malul râului, iar in stufarisul de pe malul apei sunt porumbei morti). Echipa de interventii la poluări accidentale din cadrul ABA CRISURI s-a deplasat in teren. Vom reveni cu informații suplimentare. Nu au fost prelevate probe de apă. Este luat în cosiderare un fenomen natural determinat de nivelul scăzut al apei în albia râului.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

***Administratia Bazinala de Apă Dobrogea-Litoral***

Din cauza scaderii semnificative a nivelului, respectiv a debitului fluviului Dunarea pe sectoarele: 5.2 Br Macin, 3 Galati / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Brat Chilia, 1.2 Brat Sulina), precum si tendinta de scadere pentru urmatoarea perioada, SGA Tulcea a transmis incepand cu data de 25.10.2022 notificari la folosintele care se alimenteaza cu apa din fl. Dunare pe sectoarele mentionate, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare:

* Sarme si Cabluri SA, CN ACN SA Agigea, RAJA SA Constanta, S.A.A.C. Daeni, S.C. Piscicola Macin (Am. Turcoaia), Comuna Smardan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primaria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galati - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

***Administratia Bazinala de Apă* Ialomiţa-Buzău**

* in data de 25.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare, pentru sectororul 6.1 Chiciu – Vadu Oii si sectorul 6 Chiciu – Vadu Oii (amonte Chiciu);
* in data de 26.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare pentru sectorul 4 Braila – Galati (pe acest sector in perioada de iarna nu exista captari de apa, insa ANIF Braila a solicitat extinderea perioadei contractuale pentru luna noiembrie)

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 02.11.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Valoarea-limită zilnică (50 µg/m3) pentru indicatorul particule in suspensie cu diametrul sub 10 microni (PM10) a fost depășită la stațiile: B-27,B-28,B-13,B-21,B-9,B-29,B-12,B-24,B-14,B-30,B-10,B-2,B-6,B-5,B-4,B-1,B-26,B-7,MS-2,IS-2,IS-5,CL-3,DJ-2.

1. **În domeniul solului și vegetației**

***Garda Forestieră Focșani*** informează despre producerea, în 01.11.2022, ora 15.20, unui incendiu care a afectat 32 ha litiera pe raza O.S. privat Chiojdeni, comuna Dumitrești, județul Vrancea. Incendiul a fost stins in data de 03.11.2022, la ora 07.00 prin intervenția a 10 silvicultori, 38 pompieri si 7 cetățeni. Cauza: incendiere vegetației ierboase limitrofe.

***Direcția Silvică Prahova*** informează despre producerea, în 03.11.2022, ora 05.00, unui incendiu care a afectat 6.1 ha litiera pe raza OS Vălenii de Munte, comuna Pacurești, județul Prahova. Incendiul a fost stins la ora 08.30 prin intervenția a 4 silvicultori, 6 pompieri, 1 polițist si 7 cetățeni. Cauza: incendiere vegetației ierboase limitrofe.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare